Eris Rabedaoro

I Eris Rabedaoro dia mpikaroka sy mpanoratra ary mpampita ny kolontsaina malagasy, fantatra indrindra amin' ny sanganasany momba ny fanorona sy ny sikidy ary ny esôterisma malagasy.

 Ny zavatra ataony 

 Mpikaroka momba ny kolontsaina nentim-paharazana 
Nandinika momba ny fanorona nandritra ny 27-28 taona farafahakeliny izy (nanomboka tamin' ny taona 1991). Heveriny ho "sary tonga lafatr' izao rehetra izao" ity lalao ity, mampiditra ny lalàna fototra rehetra momba ny fizika sy ny matematika ary ny psikôlôjia"A Madagascar, la fièvre du fanorona, le jeu aux mille mystères", Agir avec Madagascar."Eris Rabedaoro: Esoterisme, fanorona, skidy et culture malagas", podcast.ausha.co"Fanorona", mediatheque-digitale.allier.fr. Izy no voasokajy ho "grand maître" amin' ity lalao nentin-drazana malagasy ity. Nanoratra boky momba izany, toy ny Fanorona : le livre des dieux sy La Cabbale des Fanorona izy. Mikatsaka ny hampiroborobo izany vakoka malagasy izany sy hamadika izany ho fitaovana azo ampiasaina amin' izao fotoana izao.

 Mpanoratra 
Namoaka asasorata maro izy, anisan' izany ny Fanorona : le livre des dieux (navoaka voalohany tamin' ny taona 2010, navoaka fanindroany tamin' ny taona 2013 tany ho any), boky fampidiran-dresaka manambatra ny fitsipika sy ny filôzôfia ary ny ara-panahy ao amin' ny fanorona"Fanorona : le livre des dieux", www.mollat.com; ao koa ny Choisir sa vie, asasoratra vita vao haingana noresahina tamin' ny resadresaka niompana amin' ny fampitana ny kolontsaina malagasy amin' ny alalan' ny fanorona. Mpanoratra tantara foronina malagasy, indrindra ny tantara foronina momba ny siansa (science-fiction) izy.

 Esôterisma sy ny sikidy amam-panandroana 
Nivahiny tao amin' ny podcast Storytown tamin' ny Nôvambra 2024 izy, nizara ny fitiavany fanorona ny sikidy, ny zavamaniry fanao fanafody (raokandro) ary ny filôzôfia malagasy"Le zébu prisé par les Antemoro dans les ritiels culturels", Studio Sifaka.

I Eris Rabedaoro dia mpitsabo amin' ny alalan' ny angovo. Resahiny ny mety ho fiantraikan' ny fahatairana ara-pihetseham-po amin' ny fahafinaretana sy ny fahasalamana, ary ny fomba ahafahan' ny tantra manampy amin' ny fitsaboana aretina sasany.  Mafana fo amin' ny kolontsaina malagasy sy ny tantaran' i Madagasikara ary ny lova navelan' ny razana izy..

 Mpanentana ara-kolontsaina 
Nikarakara hetsika toy ny "Herinandron' ny Fanorona" (amin' ny volana Jona) izy, mba hanasongadinana ny lafiny ara-pamantarana sy ara-tsiansan' ny fanorona – jeômetria, astrôfizika, tantara – mandritra ny fampirantiana sy ny fihaonambe"Voir le « Fanorona » autrement", Agir avec Madagascar.

 Mpandala ny nentin-drazana 
Maneho hevitra momba ny fomba amam-panao ara-kolontsaina ihany koa izy, toy ny fombafomba mifototra amin' ny andro nahaterahana sy ny fijerena vintana amin' ny divay, indrindra amin' ny tontolon' ny Antemoro.

 Jereo koa 

 Fanorona
 Sikidy malagasy
 Taom-baovao malagasy

 Loharano sy fanamarihana